Brod američke mornarice Leyte Gulf u posjetu Splitu (9/3/04) - 2004-03-08
9. ožujka, zadnjeg dana boravka krstarice Leyte Gulf u Splitu, u dalmatinskom akvatoriju američki će brod održati s jednim hrvatskim vo
U prijateljski posjet Splitu i Hrvatskoj ratnoj mornarici uplovio je brod mornarice SAD-a USS Leyte Gulf. Zapovjednik USS Leyte Gulf kapetan bojnog broda Thomas McGuire posjetio je zapovjedništvo flote u Lori gdje ga je primio njegov domaćin zapovjednik flote HRM-a komodor Ivica Tolić. Krstarica USS Leyte Gulf dobila je ime po velikoj pobjedi američke mornarice nad japanskim snagama u vodama Filipina u zaljevu Leyte - listopada 1944.godine. USS Leyte Gulf dug je 173, širok 17 metara, a može razviti brzinu preko 30 čvorova. Na brodu kojem je u Americi matična luka Norfolk nalazi se 28 časnika i 359 drugih članova posade. USS Leyt Galf na svojoj palubi nosi jedan helikopter tipa Lamps, posjeduje rakete Tomahawk i torpeda Harpoon. Devetog ožujka, zadnjeg dana boravka krstarice Leyte Gulf u Splitu, u dalmatinskom akvatoriju američki će brod održati s jednim hrvatskim vojnim brodom zajedničku vojnu vježbu nazvanu PASEX, a organiziranu prema NATO-ovim standardima. O temama razgovora pred zajedničku vježbu PASEX komodor Ivica Tolić, zapovjednik flote Hrvatske ratne mornarice nakon susreta s američkim kolegom dao je izjavu za Glas Amerike. : Predstavili smo flotu, naše mogućnosti, razinu uvježbanosti, obuku i edukaciju našeg osoblja. Uspoređivali smo te elemente s karakteristikama koje obilježavaju američku mornariocu. Vježbe tipa PASEX svode se na uspostavu komunikacije, zajedničko manevriranje te određivanje zajedničkih aktivnosti koje su uobičajene praktički u svim mornaricama na svijetu. Thomas McGuire zapovjednik američke krstarice Leyte Gulf zahvalio se svome domaćinu na prijateljskom prijemu u Splitu. : Zasigurno ćemo vježbati razmjenu informacija preko naših komunikacijskih sustava te zajedničke manevre u toku vježbe.